На основу члана 47. став 3. Одлуке о постављању мањих монтажних објеката на јавним површинама на територији града Ниша ("Службени лист Града Ниша", бр.3/08, 57/14, 98/15 и 155/16),

Скупштина града Ниша, на седници одржаној \_\_\_.\_\_\_\_\_\_ 2019.године, донела је:

**ПАРЦИЈАЛНЕ ИЗМЕНЕ И ДОПУНЕ ЗА ДЕЛОВЕ ЦЕЛИНА А И Б ПЛАНА РАЗМЕШТАЈА БАШТИ УГОСТИТЕЉСКИХ ОБЈЕКАТА**

**НА ТЕРИТОРИЈИ ГРАДА НИША**

1. У Плану размештаја башти угоститељских објеката на територији града Ниша ("Службени лист Града Ниша", бр. 57/14), у делу "1. ОПШТЕ ОДРЕДБЕ И ПРАВИЛА ЗА ПОСТАВЉАЊЕ БАШТИ ОТВОРЕНОГ ТИПА И БАШТИ ЗАТВОРЕНОГ ТИПА", у ставу 4., речи: "Башта се поставља у периоду од 01. марта до 01. новембра текуће године", замењује се речима: "Башта отвореног типа издаје се најдуже за период од годину дана".

У ставу 5., речи: "Башта се поставља у периоду од 01. новембра текуће године до 01. марта следеће године", замењује се речима: "Башта затвореног типа најдуже се поставља у периоду од 01. новембра текуће године до 01. марта следеће године".

Став 9., мења се и гласи: "Минимална ширина баште биће дефинисана у Урбанистичко техничким условима- УТУ".

После става 9. додаје се став 10. који гласи: "Право приоритета на заузеће јавне површине за баште, имају власници и закупци пословног простора чији је портал у директној вези са простором који је планским документом предвиђен за башту".

Досадашњи ставови 10., 11., 12., 13., 14., 15., 16., 17. и 18., постају 11., 12., 13., 14., 15., 16., 17., 18. и 19.

1. У делу "2. ЛОКАЦИЈЕ БАШТИ ОТВОРЕНОГ ТИПА",

 **ЦЕЛИНА А:**

У тексту целине: "А.1. Зона Кеја Кола Српских Сестара", после става 1. додаје се став 2. који гласи: "Баште наткрити једино **сунцобранима** који су адекватни детаљу из каталога јединствене урбане опреме, а који није саставни део предметног Плана".

Након става 2. додаје се став 3. који гласи: "Могуће је постављање баште отвореног типа у делу где није предвиђен противпожарни пут на к.п.бр.343 КО Ниш-Бубањ на основу накнадно издатих Урбанистичко техничких услова и услова Завода за заштиту споменика културе Ниш".

У тексту целине: "А.2. Зона Трга Краља Милана", после става 1. додаје се став 2. који гласи: "Баште наткрити једино **сунцобранима** који су адекватним детаљу из каталога јединствене урбане опреме, а који није саставни део предметног Плана.

Завод за заштиту споменика културе Ниш, на основу чл.104 а у вези чл.100 "Закона о културним добрима" (Сл.гласник РС, бр.71/94) и чл.104 "Закона о општем управном поступку" (Сл.гласник РС, бр.18/16), донео је Решење о утврђивању услова за предузимање мера техничке заштите, за радове на постављању летњих и зимских башти угоститељских објеката на Тргу Краља Милана у Нишу.

 Посебне мере заштите за Трг Краља Милана, издате од стране Завода за заштиту споменика културе Ниш, су:

- могуће је надкривање и заштиту од атмосферских прилика обезбедити постављањем платнених конзолних тенди уједначене боје и облика, за западни део Трга Краља Милана, док је на источном делу могуће предвидети и другачију врсту-надстрешнице, сунцобрани, тенде и сл., али под условом да не угрозе амбијенталне вредности целине, а услове и мере техничке заштите за њихово постављање прописује надлежни Завод за заштиту споменика културе;

- није дозвољено појединачно и самостално постављање додатних подних облога од стране корисника (дрвене и сл. платформе, текстилне облоге и др.)".

У истој тачки, речи: "На северном делу Трга Краља Милана-шеталиште ка Тврђавском мосту (променада), постављају се баште отвореног типа, удаљене од објекта 3,00m, ширине 5,00m", **замењују се речима**:"На Тргу Краља Милана одређене су локације за летње баште:

- на западној страни трга, испред објеката бр.1,3,5,7,9 и 11, летња башта у ширини фронта локала;

- на источној страни трга, летње баште поставити искључиво уз објекте-без постављања шанка и расхладних витрина".

**Ова измена приказана је у графичком прилогу бр.1.**

**ЦЕЛИНА Б:**

**Б.3. Зона Ул. Копитареве и Трг Стевана Сремца**

"На потезу Ул. Копитареве, баште отвореног типа постављају се на површинама од гранитних плоча, уз објекте, дуж северне и јужне стране пешачке стазе ширине 3,60m од гранитних коцки. Противпожарна заштита планирана је хидрантском мрежом.

Пешачка зона је средином улице.

У тексту целине: "Б.3. Зона Ул. Копитареве и Трг Стевана Сремца", у наставку става 3. "Баште је могуће наткрити једино **конзолним тендама** које су адекватне детаљу из каталога јединствене урбане опреме, а који није саставни део предметног Плана".

Завод за заштиту споменика културе Ниш, на основу чл.104 а у вези чл.100 "Закона о културним добрима" (Сл.гласник РС, бр.71/94) и чл.104 "Закона о општем управном поступку" (Сл.гласник РС, бр.18/16), донео је Решење о утврђивању услова за предузимање мера техничке заштите, за радове на постављању летњих и зимских башти угоститељских објеката за Копитареву улицу у Нишу.

Посебне мере заштите за Копитареву улицу, издате од стране Завода за заштиту споменика културе Ниш, су:

- није дозвољено појединачно и самостално постављање додатних подних облога од стране корисника (дрвене и сл. платформе, текстилне облоге и др.);

- могуће надкривање и заштиту од атмосферских прилика обезбедити постављањем платнених конзолних тенди и/или адекватних сунцобрана, уједначене боје, облика и произвођача, а према посебном пројекту уређења Копитареве улице и условима и мерама техничке заштите које издаје надлежни Завод за заштиту споменика културе."

**Ова измена приказана је у графичком прилогу бр.2.**

 **ОСТАЛЕ ЛОКАЦИЈЕ БАШТИ ОТВОРЕНОГ ТИПА:**

У тексту ове целине, после става 5. додаје се став 6., који гласи: "Баште наткрити једино **сунцобранима** који су адекватни детаљу из каталога јединствене урбане опреме, а који није саставни део предметног Плана".

Парцијалне измене и допуне за делове целина А и Б Плана размештаја башти угоститељских објеката на територији Града Ниша, ступају на снагу осмог дана од дана објављивања у "Службеном листу Града Ниша".

Број: \_\_\_\_

У Нишу, \_\_\_\_ 2019.године

Скупштина Града Ниша

Председник Скупштине

Мр Раде Рајковић

**\_\_\_\_\_\_\_\_\_\_\_\_\_\_\_\_\_\_\_\_\_\_**